મથુરા ઉત્તર પ્રદેશનું મુખ્ય શહેર છે. એ રાજ્યની રાજધાની લખનઉથી ખૂબ દૂર આવેલું છે; પણ હરિયાણા, દિલ્હી અને રાજસ્થાનની પૂર્વીય સીમાનાં શહેરોથી સાવ નજીક છે. બાજના, બરસાના, નંદગાંવ જેવાં અન્ય જાણીતાં નગરો એના ૫૦થી ૭૦ કિલોમીટરના પરિઘમાં વસેલાં છે. એમાંય વૃંદાવન તો એટલું ઢૂંકડું છે કે મથુરા-વૃંદાવનને ટ્વિન સિટી પણ કહી શકાય. પ્રાચીન હિન્દુ ગ્રંથ ગરુડપુરાણના કહેવા મુજબ ભારતનાં ૭ સ્થાનો મોક્ષદાયક છે જ્યાં રહેવામાત્રથી મોક્ષની પ્રાપ્તિ થાય છે અને એમાં મથુરાનો પણ સમાવેશ છે.